1717

Η παρούσα σελίδα αφορά το έτος 1717 κατά το Γρηγοριανό ημερολόγιο 

 Γεγονότα 
4 Ιανουαρίου – Η Μεγάλη Βρετανία, η Γαλλία και η Ολλανδική Δημοκρατία υπογράφουν την Τριπλή Συμμαχία, σε μια προσπάθεια να διατηρηθεί η Συνθήκη της Ουτρέχτης (1713).
Φεβρουάριος - Μετά τη συνθήκη μεταξύ της Γαλλίας και της Μεγάλης Βρετανίας, ο Ιάκωβος Στιούαρτ αφήνει τη Γαλλία και καταφεύγει στον Πάπα Κλήμη ΙΑ'.  
27 Μαΐου - Η Ισπανία ιδρύει την Αντιβασιλεία της Νέας Γρανάδας ενώνοντας τις νοτιοαμερικάνικες αποικίες της.  
24 Ιουνίου - Ιδρύεται στο Λονδίνο η Μεγάλη Στοά του Λονδίνου και του Γουεστμίνστερ, η πρώτη μασονική Μεγάλη Στοά στον κόσμο (σήμερα Ηνωμένη Μεγάλη Στοά της Αγγλίας).
17 Ιουλίου - Ο βασιλιάς Γεώργιος Α΄ της Μεγάλης Βρετανίας πραγματοποιεί δεξίωση εν πλω στον ποταμό Τάμεση, όπου 50 μουσικοί παίζουν για πρώτη φορά τη "Μουσική των Νερών" του Γκέοργκ Φρήντριχ Χαίντελ.
17 Αυγούστου - Η πολιορκία του Βελιγραδίου λήγει με τα αυστριακά στρατεύματα του Ευγένιου της Σαβοΐας να καταλαμβάνουν την πόλη από τους Οθωμανούς.   
29 Σεπτεμβρίου - Σεισμός χτυπά την Αντίγουα Γουατεμάλα, καταστρέφοντας μεγάλο μέρος της αρχιτεκτονικής της πόλης και κάνοντας τις αρχές να σκεφτούν τη μετακίνηση της πρωτεύουσας σε διαφορετική πόλη.

 Γεννήσεις 

28 Ιανουαρίου - Μουσταφά Γ΄, Οθωμανός σουλτάνος
13 Μαΐου - Μαρία Θηρεσία, αυτοκράτειρα της Αγίας Ρωμαϊκής Αυτοκρατορίας
5 Ιουλίου - Πέτρος Γ', βασιλιάς της Πορτογαλίας
13 Αυγούστου - Λουδοβίκος Φραγκίσκος Α´ του Κοντί, Γάλλος πρίγκηπας
16 Νοεμβρίου - Ζαν λε Ροντ ντ' Αλαμπέρ, Γάλλος μαθηματικός και εγκυκλοπαιδιστής
9 Δεκεμβρίου - Γιόχαν Γιοάχιμ Βίνκελμαν, Γερμανός λόγιος και αρχαιολόγος
25 Δεκεμβρίου - Πάπας Πίος ΣΤ΄

 Θάνατοι 

Ιωάννης Κομνηνός Μόλυβδος, Έλληνας μητροπολίτης

Κατηγορία:Έτη